मकर संक्रांति के पावन पर्व पर कल्यानपुर विधानसभा में आने वाले विकास नगर ख्योरा के अंतर्गत आवास विकास में कांग्रेस के लोकप्रिय नेता राजीव द्विवेदी जी ने खिचड़ी भोज में भागीदारी की. ख्योरा वार्ड में स्वामीनाथ गिरी जी ने खिचड़ी भोज का आयोजन किया था, जिसमें बड़ी संख्या में सहयोगियों व स्थानीय निवासियों की उपस्थिति दर्ज की गयी. मौके पर पहुंचकर एडवोकेट राजीव द्विवेदी सहित अन्य कार्यकर्ताओं ने आयोजन में सहायता करने के साथ साथ प्रसाद ग्रहण किया.
गत बुधवार मकर संक्रांति देश भर में धूमधाम से मनाई गयी है. देशभर में अलग अलग नामों और परम्पराओं के साथ मनाये जाने वाले इस त्यौहार के मायने बेहद खास होते है और यह सांस्कृतिक रूप से देशभर को जोड़े हुए है. उत्तर भारत में कईं स्थानों पर इसे खिचड़ी संक्रांत के रूप में जाना जता है और इस पर्व पर खिचड़ी ग्रहण करने और दान करने की परम्परा रही है. पंजाब में लोहड़ी और बिहार में इस पर्व को दही-चूरा के रूप में मनाया जाता है. इस उत्सव पर देशभर में स्नान-दान, सूर्य पूजन से जुड़े विभिन्न कार्यक्रम आयोजित होते हैं.